ليه المسلسل نجح، في رأيي لأنه حاجة أصلية، اختراع بتاعنا طالع مننا شبهنا أوي، ودي نفس التوليفة في رأيي اللي كانت سبب نجاح سيت كوم تامر وشوقيه اللي كان من كتابة عمرو سمير عاطف وورشة الكتابة تحت اشرافه، لكن احنا معرفناش نستغل بكار بعيدا عن التلفزيون، يعني كان حلم من أحلام عمرو سمير عاطف إنه يتعمل مجلة مش بس مسلسل مجلة زي ميكي وسمير كدة وفعلا راح للأستاذ مكرم محمد احمد رئيس دار الهلال وقتها لكن أستاذ مكرم قاله مفيش فلوس، بس المشكلة مش فلوس وبس المشكلة إن كمان مفيش عقلية لتطوير واستثمار نجاح زي نجاح بكار وعموما من قلبه وروحه مصري و النيل جواه بيسري إلخ